Fredi Nest in hospitaal ná hartaanvalJONGSTE: Fredi Nest het op 3 Julie 2015 sy stryd teen kanker verloor. Klik hier om meer te lees. Ons innige meegevoel aan sy familie, naasbestaandes, vriende en ondersteuners. – Red Die sanger Fredi Nest is in ŉ stabiele toestand in ŉ Pretoriase hospitaal nadat hy Maandagoggend twee hartaanvalle gehad het. Wendy van Niekerk, ŉ woordvoerder van Select Musiek, het Dinsdag aan Maroela Media bevestig Fredi het gisteroggend by sy huis in Pretoria ineengestort. “Hy het gisteroggend nie goed gevoel nie. Maar hy is ŉ harde werker en het voort gegaan met sy daaglikse take,” het Van Niekerk gesê. “Hy het later die oggend ineengestort en is na ŉ dokter geneem. Die dokter het toetse gedoen wat gewys het dat hy het ŉ hartaanval gehad het. Hy is na ŉ hospitaal gehaas en terwyl hy in die ontvangsarea was, het hy weer ŉ aanval gekry.” Van Niekerk sê Fredi is in ŉ stabiele toestand en dat sy dokters besig is om volledige toetse te doen.